Storfolk og småfolk

Storfolk og småfolk er en norsk komedie og antologifilm fra 1951 regissert av Tancred Ibsen. Han skrev også manuset. Handlingen består av fem fortellinger lagt til den norske landsbygda. Den følger både høy og lav, blant annet bygdeoriginaler og storkarer, bønder og «gamlinger». Filmen er bygget opp rundt fem fortellinger av Hans Aanrud. Disse er En odelsbonde, Mari Smehaugen, I bestefars ærend, Brødre i Herren og Da jeg lå i byen med smør. 

Filmen ble ganske godt mottatt. Aftenposten skrev «I Mari Smehaugen og I bestefars ærend føler man noe av den indre varme og glede man hadde da man leste fortellingen i Aanruds eget språk». Dagbladet skrev at «…en rekke av våre ypperste skuespillere er med og lager håndfaste teatersketsjer».NRK programoversikt

 Rolleliste 
 Skuespiller  Rolle Gisle Straume  Per Oppigar'n  Grete Anthonsen  Astrid, datteren  Haakon Arnold  Lars Kampesveen  Snefrid Aukland  Kona i bua  Bjarne Bø  Per Høgåsen  Edvard Drabløs  Bestefar  Leif Enger  Tjenere  Johan Fillinger  Pikens kavaler  Berit Fossum  Kona  Maria Hald  Tjenestepiken

Senere landskjente Harald Heide-Steen jr. hadde også en liten rolle som den trassige og selvbevisste «gårdsgutten på Evenstad».  Han var på den tiden tolv år.

 Referanser 

 Eksterne lenker 


Kategori:Filmer fra 1951
Kategori:Norske filmer fra 1950-årene
Kategori:Norske filmkomedier
Kategori:Sort-hvitt-filmer
Kategori:Norskspråklige filmer
Kategori:Filmer regissert av Tancred Ibsen
Kategori:Norske antologifilmer